Oskar Edøy

Oskar Edøy (1916–2008) var en norsk industriarbeider og Ap-politiker fra Sunndalsøra i Møre og Romsdal. Han var ordfører i Sunndal kommune 1960–73, og fast møtende vararepresentant til Stortinget  i flere omganger 1969–77, lengst mens Alv Jakob Fostervoll var forsvarsminister 1971–1972 og 1973–1976. 

Edøy begynte som industriarbeider i Årdal i 1946, og fortsatte som ansatt ved Årdal og Sunndal Verk til han ble pensjonist i 1983. Han flyttet fra Årdalstangen til Sunndalsøra i 1953. Han var med på å starte lokale avdelinger av Norsk Kjemisk Industriarbeiderforbund både i Årdal, Årdalstangen og Sunndalsøra.

Han satt i styret for ÅSV i 10 år, var medlem av fylkesutvalget i Møre og Romsdal én periode, og var styreformann ved Oppdøl sjukehus 1964-1971. Han ble tildelt Medaljen for lang og tro tjeneste i 1976.

Referanser

Eksterne lenker 
 

Stortingsrepresentanter fra Ap
Stortingsrepresentanter for Møre og Romsdal
Stortingsrepresentanter 1973–1977
Stortingsrepresentanter 1969–1973
Ordførere i Sunndal
Ap-politikere i Møre og Romsdal
Personer fra Smøla kommune